laion/Wikipedia-Exotic huggingface dataset:
ফ্রাঙ্ক ফস্টার

ফ্রাঙ্ক রোবোথাম ফস্টার (ইংরেজি: Frank Foster; জন্ম: ৩১ জানুয়ারি, ১৮৮৯ - মৃত্যু: ৩ মে, ১৯৫৮) বার্মিংহামে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন ফ্রাঙ্ক ফস্টার। পশ্চিম মিডল্যান্ডসের সলিহাল স্কুলে অধ্যয়ন করেছেন ফস্টার। বামহাতি ফাস্ট-মিডিয়াম বোলার ছিলেন তিনি। বল ছোঁড়ার মুহুর্তে বলকে নিজের ইচ্ছেমতো ঘুরাতে পারতেন। উইজডেন পরবর্তীকালে উল্লেখ করে যে, ভূমিতে বল স্পর্শ করার পর গতিবেগ দ্বিগুণ হয়ে যেতো। লিঙ্কনশায়ারের বংশোদ্ভূত হলেও খ্যাতনামা ওরচেস্টারশায়ারের ফস্টার পরিবারের সাথে তার কোন সম্পর্ক ছিল না। ১৯০৮ সালে ওয়ারউইকশায়ারের পক্ষে প্রথম খেলতে নামেন ফ্রাঙ্ক ফস্টার। পাঁচ খেলায় ২৩ উইকেট পান। এ সময় তিনি বলকে আরও দ্রুতগতিতে ফেলার চেষ্টা চালাতেন। পরের বছর থেকে দলের নিয়মিত সদস্যে পরিণত হন। তবে মাঝামাঝিমানের সফলতা পেলেও প্রথমবারের মতো আক্রমণাত্মক ঢংয়ে ব্যাটিংয়ে নামার চেষ্টা চালান। ব্যবসায়িক দায়বদ্ধতার কারণে ১৯১১ সাল পর্যন্ত ক্রিকেট খেলতে পারবেন কিনা সন্দেহ দেখা দেয়। কিন্তু ঐ সালে ওয়ারউইকশায়ারের অধিনায়কত্বের প্রস্তাবনা গ্রহণ করেন। ঘরোয়া ক্রিকেটে অনিন্দ্যসুন্দর ক্রীড়াশৈলী উপস্থাপনার দরুণ ১৯১১-১২ মৌসুমের অ্যাশেজ সিরিজ খেলার জন্য অস্ট্রেলিয়া সফরের জন্য মনোনীত হন ফ্রাঙ্ক ফস্টার। ১৫ ডিসেম্বর, ১৯১১ তারিখে টেস্ট ক্রিকেটে আত্মপ্রকাশ ঘটে ফ্রাঙ্ক ফস্টারের। এ সফরে অস্ট্রেলিয়ার শক্ত পিচে স্বল্প কয়েকজন ইংরেজ বোলারের অন্যতম হিসেবে উইকেট লাভে সক্ষমতা দেখান। পাঁচ টেস্টে অংশ নিয়ে ২১.৬২ গড়ে ৩২ উইকেট দখল করেন যা ধারনার অতীত ছিল। তন্মধ্যে, অভিষেক টেস্টে সিডনিতে দ্বিতীয় ইনিংসে পাঁচ উইকেট পান। ব্যাট হাতে ধারাবাহিকভাবে সফলতা না পেলেও গুরুত্বহীন খেলাগুলোয় দুইটিতে সেঞ্চুরি করেন তিনি। ১৯১২ সালে দক্ষিণ আফ্রিকার বিপক্ষে অনুষ্ঠিত এক টেস্টে ৫/১৬ বোলিং পরিসংখ্যান দাঁড় করান। এ বছরেই উইজডেন কর্তৃক বর্ষসেরা ক্রিকেটার মনোনীত হন তিনি। ১৯১৫ সালে দূর্ঘটনার কবলে নিপতিত হন তিনি। এরফলে প্রথম বিশ্বযুদ্ধ শেষে ১৯১৯ সালে ক্রিকেট খেলা চালু হলেও তাকে আর খেলতে দেখা যায়নি। ১৯৩০ সালে আত্মজীবনী প্রকাশ করেন ফ্রাঙ্ক ফস্টার। ৩ মে, ১৯৫৮ তারিখে ৬৯ বছর বয়সে নর্দাম্পটনে দেহাবসান ঘটে তার। "1st Test: Australia v England at Sydney, Dec 15–21, 1911"। espncricinfo। সংগ্রহের তারিখ ২০১১-১২-১৩।  Full List on Cricinfo, Retrieved 11 July, 2017. ইএসপিএনক্রিকইনফোতে ফ্রাঙ্ক ফস্টার (ইংরেজি) ক্রিকেটআর্কাইভে ফ্রাঙ্ক ফস্টার (সদস্যতা প্রয়োজনীয়) (ইংরেজি)
সিমিন হোসেন রিমি

সিমিন হোসেন রিমি (জন্ম: ১৯ আগস্ট ১৯৬১) হলেন বাংলাদেশের একজন প্রখ্যাত রাজনীতিবিদ ও মহিলা ও শিশু বিষয়ক মন্ত্রণালয়ের সাবেক প্রতিমন্ত্রী। তিনি গাজীপুর-৪ আসনের সাবেক সংসদ সদস্য। তিনি ২০১২ সালের উপ নির্বাচনে, ২০১৪ সালের ৫ জানুয়ারি দশম জাতীয় সংসদ নির্বাচনে, ২০১৮ সালে একাদশ জাতীয় সংসদ নির্বাচনে এবং ২০২৪ সালে দ্বাদশ জাতীয় সংসদ নির্বাচনে সংসদ সদস্য নির্বাচিত হয়েছিলেন। সিমিন হোসেন রিমি ১৯৬১ সালের ১৯ আগস্ট তৎকালীন পূর্ব পাকিস্তানের ঢাকা জেলার গাজীপুরে জন্মগ্রহণ করেন। তিনি বাংলাদেশের প্রথম প্রধানমন্ত্রী তাজউদ্দীন আহমদ এবং বিশিষ্ট রাজনীতিবিদ সৈয়দা জোহরা তাজউদ্দীন-এর সন্তান। তার স্বামী মুশতাক হোসেন। ২০১২ সালের সেপ্টেম্বরে গাজীপুর-৪ আসনের উপ-নির্বাচনে সিমিন হোসেন রিমি নির্বাচিত হন। তিনি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে বাংলাদেশ আওয়ামী লীগ-এর মনোনয়নে ১৯৭ (গাজীপুর-৪) নং আসন থেকে ২য় বারের মতো এমপি নির্বাচিত হন। ২০২২ সালের নভেম্বরে রিমিকে আওয়ামী লীগের সভাপতিমন্ডলীর সদস্য হিসেবে নিয়োগ দেয়া হয়। এছাড়াও তিনি একাদশ ও দ্বাদশ জাতীয় সংসদ নির্বাচনে সংসদ সদস্য হিসেবে নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২১৯। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৮।  "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৮।  "Constituency 197_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। সংগ্রহের তারিখ ১২ মার্চ ২০১৮।  "কারা কর্তৃপক্ষ সাহস দেখালে ইতিহাস হতো অন্যরকম: সিমিন হোসেন"। বাংলা ট্রিবিউন অনলাইন। ৩ নভেম্বর ২০১৭। ১২ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৮।  "গাজীপুরের উপ-নির্বাচনে জয়ী সিমিন হোসেন রিমি"। ডয়চে ভেলে বাংলা। ১ অক্টোবর ২০১২।  "কাপাসিয়া উপজেলা - জনপ্রতিনিধি : সিমিন হোসেন রিমি"। www.kapasia.gazipur.gov.bd। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৮।  "আওয়ামী লীগের সভাপতিমণ্ডলীর সদস্য হলেন সিমিন হোসেন রিমি"। SAMAKAL (ইংরেজি ভাষায়)। ২০২২-১১-২৬ তারিখে মূল থেকে আর্কাইভ করা। সংগ্রহের তারিখ ২০২২-১১-২৬।  "দ্বাদশ জাতীয় সংসদ বিলুপ্ত"। যমুনা টিভি। সংগ্রহের তারিখ ২০২৪-০৮-০৭।  মাননীয় সংসদ সদস্য সিমিন হোসেন রিমি - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
সালমা ইসলাম

সালমা ইসলাম (জন্ম ১ জানুয়ারি ১৯৫৫) হলেন বাংলাদেশের একজন রাজনীতিবিদ ও বাংলাদেশের মহিলা ও শিশু বিষয়ক মন্ত্রণালয়ের প্রতিমন্ত্রী ছিলেন। ২০১৪ সালের ৫ ই জানুয়ারি তারিখে অনুষ্ঠিত দশম জাতীয় সংসদ নির্বাচনে ঢাকা ১ ( দোহার - নবাবগঞ্জ ) আসন থেকে সংসদ সদস্য নির্বাচিত হন। এছাড়াও নবম, একাদশ, দ্বাদশ জাতীয় সংসদের সংরক্ষিত মহিলা আসনের সংসদ সদস্য ছিলেন। সালমা ইসলাম ১৯৫৫ সালের ১ জানুয়ারি তৎকালীন পূর্ব পাকিস্তানের ঢাকায় জন্মগ্রহণ করেন। তার মাতার নাম আবেদা খাতুন। তার স্বামী ছিলেন মোহাম্মদ নুরুল ইসলাম বাবুল বিশিষ্ট ব্যবসায়ী ও যমুনা গ্রুপের কর্ণধার। সালমা ইসলাম,জাতীয় পার্টির কো চেয়ারম্যান।২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে জাতীয় পার্টি-এর মনোনয়নে ১৭৪ (ঢাকা-১) নং আসন থেকে ২য় বারের মতো এমপি নির্বাচিত হন। বাংলাদেশের মহিলা ও শিশু বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেছেন। ২০১৮ সালে একাদশ জাতীয় সংসদ নির্বাচনে তিনি সতন্ত্র প্রার্থী হিসেবে ঢাকা-১ আসন থেকে নির্বাচনে অংশ নেন কিন্তু নির্বাচনের দিন তিনি “ভোট জালিয়াতির অভিযোগে” নির্বাচন বর্জন করেন। পরে ২০১৯ সালের ২০ ফেব্রুয়ারি তিনি সংরক্ষিত নারী আসনে জাতীয় সংসদের সদস্য হন। ১০ম জাতীয় সংসদ নির্বাচন - ২০১৪ ১০ম জাতীয় সংসদ সদস্যদের তালিকা "Constituency 174_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২১৬। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৮।  "সালমাকে বয়কটের আহ্বান স্বাচিপের"। বিডিনিউজটোয়েন্টিফোর.কম অনলাইন। ৪ আগস্ট ২০১৫। ২৫ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৮।  "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৮।  "নবাবগঞ্জ উপজেলা - জনপ্রতিনিধি : সালমা ইসলাম"। www.nawabganj.dhaka.gov.bd। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ১২ মার্চ ২০১৮। [স্থায়ীভাবে অকার্যকর সংযোগ] "ঢাকা-১: সালমা ইসলামের ভোট বর্জন"। প্রথম আলো। সংগ্রহের তারিখ ৩০ ডিসেম্বর ২০১৮।  "সালমা ইসলামসহ জাতীয় পার্টির ৪ নারী এমপির শপথ"। Jugantor। সংগ্রহের তারিখ ২০১৯-০৪-০৭।  মাননীয় সংসদ সদস্য সালমা ইসলাম ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
সশস্ত্র সীমা বল

সশস্ত্র সীমা বল (সংক্ষেপে SSB) একটি ভারতীয় আধা-সামরিক বাহিনী, বর্তমানে ভারত-নেপাল ও ভারত-ভুটান সীমা প্রহরার কাজে নিয়োজিত। ভারত-চীন যুদ্ধের পর ১৯৬৩ সালের ১৫ই ফেব্রুয়ারি তৎকালীন প্রধানমন্ত্রী জওহরলাল নেহরু, স্বরাষ্ট্রমন্ত্রী সর্দার বল্লভভাই প্যাটেল এবং ইন্টেলিজেন্স ব্যুরোর তদানীন্তন অধিকর্তা ভোলানাথ মল্লিক এই সংস্থাটি স্থাপন করেন। তখনকার নাম ছিল স্পেশাল সার্ভিস ব্যুরো। (তবে বর্তমানে প্রতিষ্ঠা দিবস পালিত হয় ২৭শে মার্চ।) আগে এসএসবি ছিল ভারতের সরকারি গেরিলা বাহিনী। উদ্দেশ্য ছিল ভবিষ্যতে বিদেশি আক্রমণে সেনাবাহিনী পরাজিত হয়ে পশ্চাদপসরণ করলে এসএসবি পিছিয়ে থেকে গ্রামবাসীদের সঙ্গে মিলিতভাবে আগ্রাসী বিদেশি বাহিনীর বিরুদ্ধে গেরিলা যুদ্ধ চালিয়ে যাবে। মার্কিন গ্রীন বেরেট ও বিভিন্ন ব্রিটিশ স্টে-বিহাইণ্ড গ্রুপের (যথা স্পেশাল এয়ার সার্ভিস, যারা প্রথমদিকে এসএসবিকে প্রশিক্ষণও দিয়েছে) আদর্শে তৈরি হয় এই বাহিনী। কথিত আছে স্পেশাল স্টে-বিহাইণ্ড গ্রুপের সংক্ষেপ হিসেবে প্রথমে এসএসবি শব্দটি চালু হয়। এর নিম্নতম একক ছিল গ্রুপ। গ্রাম থেকে নেওয়া স্বেচ্ছাসেবক ও এসএসবির সামরিক অংশের জওয়ানদের নিয়ে তৈরি গ্রুপের দায়িত্বে থাকতেন বিশেষ প্রশিক্ষণপ্রাপ্ত একজন স্বেচ্ছাসেবক গ্রুপ লিডার। সেসময় ভারতের সমগ্র সীমান্ত এলাকা জুড়ে এসএসবি বহু গুরুত্বপূর্ণ কার্যকলাপ চালিয়েছে। বাংলাদেশের মুক্তিবাহিনীর প্রশিক্ষণেও ভূমিকা ছিল এসএসবির। প্রথমে এসএসবি গঠিত হয় ক্যাবিনেট সচিবালয়ের সুরক্ষা মহাধিকরণের অঙ্গ হিসেবে। পদাধিকারবলে সেসময় সুরক্ষা মহাধিকর্তার দায়িত্ব সামলাতেন ইন্টেলিজেন্স ব্যুরোর অধিকর্তা। পরে ১৯৬৮ সালে ভারতের গুপ্তচর সংস্থা রিসার্চ অ্যাণ্ড অ্যানালিসিস উইং বা র প্রতিষ্ঠিত হলে র-সচিবকে সুরক্ষা মহাধিকর্তার দায়িত্ব দেওয়া হয়। সুরক্ষা মহাধিকরণে ছিল তিনটি সংস্থা : এসএসবি, এআরসি (অ্যাভিয়েশন রিসার্চ সেন্টার)ও এসএফএফ (স্পেশাল ফ্রন্টিয়ার ফোর্স)। ২০০১ সালের ১৫ই জানুয়ারি এসএসবিকে ক্যাবিনেট সচিবালয়ের সুরক্ষা মহাধিকরণ থেকে স্বরাষ্ট্রমন্ত্রকে স্থানান্তরিত করা হয় এবং আগের ভূমিকা পরিবর্তন করে সীমা-প্রহরার দায়িত্ব দেওয়া হয়। আগে এসএসবি-তে ছিল দশটি ডিভিশন বা বিভাগ; তার জায়গায় এখন আছে পাঁচটি ফ্রন্টিয়ার বা সীমান্ত: লখনউ, পাটনা, শিলিগুড়ি, গুয়াহাটি এবং রানিখেত। শিলিগুড়ি সিমলা সেক্টর উত্তর, দেরাদুন বারেইলি সেক্টর মধ্য, ভোপাল পূর্ব, লখনউ পাটনা সেক্টর গ্যাংটক বর্তমানে এসএসবির দায়িত্ব নেপাল ও ভুটান সীমান্তে বেআইনি চলাচল,চোরাকারবারি ও অন্যান্য অপরাধমূলক কাজকর্ম প্রতিহত করা এবং সীমান্তবাসীদের জন্য নানারকম জনকল্যাণমূলক কাজ করা, যাতে সীমান্তবাসীদের মনে ভারত সরকারের প্রতি আস্থা থাকে। "Force Profile- SSB Ministry Of Home Affairs, Govt. Of India"। www.ssb.nic.in। ২৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৯।  "Info" (পিডিএফ)। www.indiabudget.gov.in। ৪ ফেব্রুয়ারি ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২৯ জুন ২০১৯।  "Kumar Rajesh Chandra Appointed Director-General of SSB"। business-standard। সংগ্রহের তারিখ ৮ জানুয়ারি ২০১৯।  "SSB HQ" (পিডিএফ)। ১৩ মার্চ ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জুন ২০২০।
অনুসন্ধান অ্যালগোরিদম

কম্পিউটার বিজ্ঞানে অনুসন্ধান অ্যালগোরিদম (ইংরেজি: Search algorithm) বলতে এমন এক ধরনের অ্যালগোরিদমকে বোঝায়, যা কোন একটি সমস্যাকে ইনপুট হিসেবে নেয় এবং অনেকগুলি সম্ভাব্য সমাধানের মধ্য থেকে একটি সমাধান আউটপুট দেয়। কম্পিউটার বিজ্ঞানীদের অধীন বেশির ভাগ সমস্যা-সমাধানমূলক অ্যালগোরিদম কোন না কোন ধরনের অনুসন্ধান অ্যালগোরিদম। কোন সমস্যার সমস্ত সম্ভাব্য সমাধানের সেটকে অনুসন্ধান জগৎ (search space) বলা হয়। বিচারবুদ্ধিহীন, সরল (Brute-force or "naïve"/uninformed) অনুসন্ধান অ্যালগোরিদমগুলি অনুসন্ধান জগতের মধ্যে সরলতম পদ্ধতিটি প্রয়োগ করে। অন্যদিকে তথ্যাভিজ্ঞ (informed) অনুসন্ধান অ্যালগোরিদমগুলি অতীত সাফল্য-ব্যর্থতার অভিজ্ঞতা (heuristics) কাজে লাগিয়ে অনুসন্ধানের সময় যাতে কম লাগে, সেই চেষ্টা করে। রৈখিক অনুসন্ধান বাইনারি অনুসন্ধান ব্রেডথ ফার্স্ট সার্চ ডেপথ ফার্স্ট সার্চ আই-স্টার সার্চ
শান্তি আশ্রম

শান্তি আশ্রম' (ইংরেজি: Shanti Ashram) (অসমীয়া: শান্তি আশ্ৰম) (হিন্দি: शांति आश्रम) আসামের কোকিলামুখে ১৯১২ সালের ৫ ই বৈশাখ অক্ষয় তৃতীয়া তিথিতে স্বামী নিগমানন্দ কর্তৃক প্রতিষ্ঠিত হয়। এটি বর্তমানে "সারস্বত মঠ" বা "আসাম বঙ্গীয় সারস্বত মঠ" নামে পরিচিত। "শান্তি আশ্রম" এর মূল উদ্দেশ্য স্বামী নিগমানন্দের তিনটি লক্ষ্যকে বাস্তবায়ন করা - সনাতন ধর্ম প্রচার, প্রকৃত শিক্ষার বিস্তার এবং ঈশ্বরের অবতার হিসাবে সর্বজনের সেবা করা। শান্তি আশ্রম স্বামী নিগমানন্দ কর্তৃক সর্বপ্রথম প্রতিষ্ঠিত হয় কুমিল্লার দুর্গাপুরে ১৩১৪ বঙ্গাব্দের অক্ষয় তৃতীয়ায়। এরপর ১৩১৮ বঙ্গাব্দে আশ্রমটি ঢাকার গেণ্ডারিয়ায় স্থানান্তরিত হয়। ১৩১৮ সালের ২৬শে অগ্রহায়ণ সেখানে "শ্রী গৌরাঙ্গ অনাথ নিকেতন" প্রতিষ্ঠিত হয়। এর উদ্দেশ্য ছিল আর্ত, দুস্থ, রোগী ও দরিদ্রদের সেবা করা। "সরুরাম কালিত" নামে নিগমানন্দের একজন অনুসারী তার থেকে অর্থ নিয়ে কোকিলামুখ, যোরহাট, শিবসাগর জেলার "কুমারভেতি ছাপড়ি গ্রামে" ৮০ বিঘার একখণ্ড জমি ক্রয় করেন। এই জমিতেই মঠ প্রতিষ্ঠা করা হয়। ১৩১৯ বঙ্গাব্দের ৭ই বৈশাখ অক্ষয় তৃতীয়ায় নিগমানন্দ স্বয়ং যোরহাটের নিকট কোকিলামুখে জগদ্গুরুর আসন স্থাপন করেন এবং এর নামকরণ করেন "শান্তি আশ্রম"।নিগমানন্দ সাত জন আত্মত্যাগী স্বামী শিষ্যকে সন্ন্যাসদীক্ষা প্রদান করেন। এরা হলেন চিদানন্দ, প্রেমানন্দ, স্বরূপানন্দ, যোগানন্দ, শুদ্ধানন্দ, বোধানন্দ এবং সারদানন্দ। তিনিই এই আশ্রমের নাম রাখেন "সারস্বত মঠ"। ১৩২৫ বঙ্গাব্দ হতে এটি "আসাম বঙ্গীয় সারস্বত মঠ" নামে পরিচিত হয়। নিগমানন্দ শৃঙ্গেরী মঠের অধীনে "সরস্বতী" উপাধির সাথে সংশ্লিষ্ট সন্ন্যাসী হওয়ায় তিনি তার মঠের নাম রাখেন "সারস্বত মঠ"। স্বামী নিগমানন্দ কুতবপুর নীলাচল সারস্বত সঙ্ঘ শান্তি আশ্রম অথবা আসাম বঙ্গীয় সারস্বত মঠ ২৬°৪৯′৫০″ উত্তর ৯৪°১০′৪৪″ পূর্ব﻿ / ﻿২৬.৮৩০৬৫০° উত্তর ৯৪.১৭৮৮০০° পূর্ব﻿ / 26.830650; 94.178800 Library of Congress Office, New Delhi (১৯৮১)। Accessions List, South Asia। Assam Bangiya Saraswata Matha। E.G. Smith for the U.S. Library of Congress Office, New Delhi। পৃষ্ঠা 674। সংগ্রহের তারিখ ১২ মে ২০১৩।  Sadguru Swami Nigamananda। Shanti Ashram or Saraswawta Matha। Puri, Bhubaneswar: Nilachal Saraswat Sangha। ২০০১। পৃষ্ঠা 173। সংগ্রহের তারিখ ১২ মে ২০১৩।  Moni Bagchee (১৯৮৭)। Sadguru Nigamananda: A Spiritual Biography। First seven disciples of Swami Nigamananda। Assam Bangiya Saraswat Math। পৃষ্ঠা 185। সংগ্রহের তারিখ ১২ মে ২০১৩।
.কম

.কম (.com) ইন্টারনেটের ডোমেইন নাম সিস্টেমের একটি টপ-লেভেল ডোমেইন (টিএলডি)। বাণিজ্যিক নাম দিয়ে নিবন্ধিত ডোমেনগুলির জন্য তার মূল উদ্দেশ্যে এটির নামটি বাণিজ্যিক শব্দ থেকে উদ্ভূত হয়েছে। একটি শীর্ষ-স্তরীয় ডোমেন (টিএলডি) ইন্টারনেটের হায়ারেকিকাল ডোমেইন নাম সিস্টেমের সর্বোচ্চ স্তরের ডোমেইনগুলির মধ্যে একটি। স্বীকৃত, .কম এক্সটেনশান ওয়েবে মূল এবং সবচেয়ে জনপ্রিয় শীর্ষ স্তরের ডোমেইন (টিএলডি) একটি। একটি .com ডোমেইন মানেই আপনার ব্যবসা। বিশ্বের সবচেয়ে স্বীকৃত ডোমেইন এক্সটেনশান, .com। ডট কম ডোমেইনে থাকা ১০০টি সবচেয়ে পুরোনো নিবন্ধিত ডোমেইন: "Symbolics.com WHOIS, DNS, & Domain Info - DomainTools"। WHOIS। ২০১৬-০২-০১ তারিখে মূল থেকে আর্কাইভ করা। সংগ্রহের তারিখ ২০১৬-১০-১৯।  "100 oldest .com domains"। iWhois.com। ২০১৩-১০-১৪ তারিখে মূল থেকে আর্কাইভ করা। সংগ্রহের তারিখ ২০১২-০৩-১০।
প্লাম লুইস

পার্সি টাইসন প্লাম লুইস (ইংরেজি: Plum Lewis; জন্ম: ২ অক্টোবর, ১৮৮৪ - মৃত্যু: ৩০ জানুয়ারি, ১৯৭৬) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন ‘প্লাম’ ডাকনামে পরিচিত প্লাম লুইস। অক্সফোর্ড বিশ্ববিদ্যালয়ে অধ্যয়ন করেছেন তিনি। ১৯০৭-০৮ মৌসুমের শুরুতে তিনি বেশ কিছু প্রথম-শ্রেণীর খেলায় অংশ নিয়েছেন। অধিকাংশই ওয়েস্টার্ন প্রভিন্সের সদস্য থাকা অবস্থায় খেলেছেন। ১৯১৩-১৪ মৌসুমে এমসিসি দল দক্ষিণ আফ্রিকা সফরে যায়। সফরের প্রথম খেলায় সফরকারী দলের বিপক্ষে ওয়েস্টার্ন প্রভিন্সের সদস্যরূপে ১৮৫ মিনিটে ১৫১ রানের ইনিংস উপহার দেন তিনি। দুই সপ্তাহ পর একই দলের বিপক্ষে কেপ প্রদেশের পক্ষে খেলেন। এবারো তিনি সফলতা পাননি। তাস্বত্ত্বেও প্রথম টেস্ট খেলায় তাকে অন্তর্ভুক্ত করা হয়েছিল। ১৩ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে প্লাম লুইসের। এটিই তার একমাত্র টেস্টে অংশগ্রহণ ছিল। উভয় ইনিংসেই তিনি শূন্য রান করেন। উভয় ক্ষেত্রেই ‘কট ওলি বোল্ড বার্নস জিরো’ পরিসংখ্যান বহিতে উল্লেখ করা হয়। খেলায় তার দল ইনিংস ও ১৫৭ রানের বিশাল ব্যবধানে পরাভূত হয়েছিল। প্রথম বিশ্বযুদ্ধে সক্রিয়ভাবে ফ্রান্সে অংশগ্রহণ করেন। এ সময় তিনি লেফট্যানেন্ট-কর্নেল পদবীধারী ছিলেন। বেশ কয়েকবার পায়ে আঘাতপ্রাপ্ত হন। যুদ্ধ শেষে ‘এমসি’ ও ‘বার’ লাভ করেন। দ্বিতীয় বিশ্বযুদ্ধেও কর্মকর্তা হিসেবে দায়িত্ব পালন করেন। তবে এবার সরাসরি যুদ্ধক্ষেত্রে ছিলেন না তিনি। এরপর তিনি আইনজীবী হিসেবে কর্মরত ছিলেন। ৮ জুলাই, ১৯৭৩ তারিখে বিখ্যাত ইংরেজ ক্রিকেট তারকা উইলফ্রেড রোডসের দেহাবসানের পর তিনি বয়োজ্যেষ্ঠ জীবিত টেস্ট ক্রিকেটারের সম্মাননা লাভ করতে থাকেন। ৩০ জানুয়ারি, ১৯৭৬ তারিখে নাটালের ডারবানে ৯২ বছর বয়সে প্লাম লুইসের দেহাবসান ঘটে। Western Province v MCC 1913-14 South Africa v England, Durban 1913-14 "Australia's Karachi heartbreak"। ESPN Cricinfo। সংগ্রহের তারিখ ৪ অক্টোবর ২০১৭।  The Cricketer, April 1976, p. 73. Wisden 1977, p. 1045. টাইগার স্মিথ জিমি ব্লাঙ্কেনবার্গ সানফয়েল সিরিজ এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে প্লাম লুইস (ইংরেজি) ক্রিকেটআর্কাইভে প্লাম লুইস (সদস্যতা প্রয়োজনীয়) (ইংরেজি)
পাকিস্তানের হাই কমিশন, নতুন দিল্লী

নতুন দিল্লীতে অবস্থিত পাকিস্তানের হাই কমিশন বলতে ভারতে অবস্থিত পাকিস্তানের কূটনৈতিক মিশনকে বোঝায়। ভারতে নিযুক্ত পাকিস্তানের বর্তমান হাই কমিশনার হচ্ছেন সোহেইল মাহমুদ। এই হাই কমিশনটি নং- ২/৫০-জি, শান্তিপথ, চাণক্যপুরী, নতুন দিল্লীতে অবস্থিত। এই ভবনটিতে মিনার এবং একটি নীল গম্বুজ সহ স্বতন্ত্র ইসলামি বৈশিষ্ট্য পরিলক্ষিত হয়। ২০১৩ সালের আগস্ট মাসে, হাই কমিশনটিতে বিক্ষোভরত জনতা আক্রমণ চালায়। বর্তমানে মিশনটিতে ৯৮ জন কর্মকর্তা নিয়োজিত আছেন। পাকিস্তান প্রবেশদ্বার ভারত প্রবেশদ্বার পাকিস্তানের কূটনৈতিক মিশনের তালিকা ভারতে অবস্থিত কূটনৈতিক মিশনের তালিকা "Our Team – High Commission for the Islamic Republic of Pakistan in New Delhi"। pakhcnewdelhi.org.pk (ইংরেজি ভাষায়)। সংগ্রহের তারিখ ২০২২-০২-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "High Commissioner"। High Commission of Pakistan, New Delhi। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৬।  Stephen Alter (২০০১)। Amritsar to Lahore: A Journey Across the India-Pakistan Border। University of Pennsylvania Press। পৃষ্ঠা 3–। আইএসবিএন 0-8122-1743-8।  Khan, Azam; Phadnis, Aditi (৭ আগস্ট ২০১৩)। "Flaring tempers: Pakistan protests mob attack on its mission in India"। Express Tribune। সংগ্রহের তারিখ ২০ জুলাই ২০১৬।  Tanoli, Qadeer (৫ ডিসেম্বর ২০১৬)। "Size of Delhi, Kabul missions fails to lift ties"। The Express Tribune। সংগ্রহের তারিখ ৬ ডিসেম্বর ২০১৬।  অফিসিয়াল ওয়েবসাইট
নোয়াহ জুপ

নোয়াহ ক্যাসফোর্ড জুপ (জন্ম ফেব্রুয়ারি ২৫, ২০০৫) হলেন একজন ইংরেজ অভিনেতা, ব্রিটিশ টেলিভিশন চ্যানেল এএমসি এবং বিবিসি ওয়ান-প্রচারিত ছোট পর্দার ধারাবাহিক দ্য নাইট ম্যানেজার, ২০১৭ সালে মুক্তিপ্রাপ্ত মার্কিন হাস্যরস দৃশ্যকাব্যের চলচ্চিত্র সুবুরবিকন-এ মার্কিন অভিনেতা ম্যাট ডামন, এবং ২০১৭ সালে মুক্তিপ্রাপ্ত মার্কিন দৃশ্যকাব্যের চলচ্চিত্র ওয়ান্ডার-এ তার ভূমিকা সমূহে অভিনয় করার জন্য বিশেষ ভাবে পরিচিত। ২০১৭ সালে তিনি ইংরেজি-ফরাসীইংরেজি-ফরাসী-বেজিয়ান ভাষায় নির্মিত জীবনীসংক্রান্ত যুদ্ধ দৃশ্যকাব্যের চলচ্চিত্র দ্য ম্যান উইথ দদ্য আয়রন হার্ট-এ অভিনয় করার মধ্য দিয়ে তার চলচ্চিত্র অভিনয়ের যাত্রা শুরু করেন। নোয়াহ ক্যাসফোর্ড জুপের জন্ম, ২০০৫ সালের ২৫শে ফেব্রুয়ারি, যুক্তরাজ্যের রাজধানী লন্ডন শহরের ইসলিংটন জেলায়, চলচ্চিত্র নির্মাতা ক্রিস জুপ এবং ইংরেজ অভিনেত্রী কেটি কাভানাঘ দম্পতির পরিবারে। জুপ, ২০১৪/১৬ সালের দিকে ব্রিটিশ ছোট পর্দার অধীরতামূলক দৃশ্যকাব্যের ধারাবাহিক পেনি ড্রেডফুল এবং ব্রিটিশ টেলিভিশন চ্যানেল আইটিভি-এ প্রচারিত ঐতিহাসিক সময়-সাময়িক দৃশ্যকাব্যের ধারাবিক ডাউনটন এবে-এ তুলনামূলক অল্প সময়ের জন্য হাজির হয়ে তার অভিনয় জীবন শুরু করেন। পরবর্তী সময়ে তিনি ব্রিটিশ টেলিভিশন চ্যানেল বিবিসি ওয়ান-এ প্রচারিত গুপ্তচর দৃশ্যকাব্যের জনপ্রিয় ধারাবাহিক দ্য নাইট ম্যানাজার-এ গুরুত্বপূর্ণ ভূমিকায় অভিনয় করেন, যেখানে তিনি জনপ্রিয় ইংরেজ অভিনেতা টম হিডেলস্টোন-এর সাথে অভিনয় করেছেন। জুপকে, পরবর্তীতে জনপ্রিয় মার্কিন লেখক স্টিভেন কিং-এর "মাই প্রিটি পোনি" নামক সংক্ষিপ্ত গল্প অবলম্বনে তৈরী একটি সংক্ষিপ্ত চলচ্চিত্রে মার্কিন অভিনেতা টবিন বেল-এর সাথে অভিনয় করতে দেখা যাবে। এছাড়া, তিনি ২০১৮ সালে মুক্তি পেতে যাওয়া কল্পবিজ্ঞান দৃশ্যকাব্যের চলচ্চিত্র "দ্য টাইটানস"-এ জনপ্রিয় অস্ট্রেলীয় অভিনেতা স্যাম ওয়ার্থিংটন এবং ইংরেজ অভিনরতা টম উইলকিনসন-এর সাথে অভিনয় করতে দেখা যাবে। তাছাড়াও, তারর অভিনীত একটি মার্কিন অধীরতামূলক চলচ্চিত্র এ কোয়ায়েট প্লেস-এর চিত্রায়নের কাজ চলছে, যেখানে তাকে জনপ্রিয় ইংরেজ অভিনেত্রী এমিলি ব্লান্ট এবং মার্কিন অভিনেতা জন ক্রাসিন্সকি-এর সাথে হাজির হতে দেখা যাবে। "Noah Jupe's Biography from Teen Idols 4 You"। teenidols4you.com। সংগ্রহের তারিখ ২ নভেম্বর ২০১৭।  Payne, Will (২ ডিসেম্বর ২০১২)। "'No ovaries' Corrie star Katy Cavanagh expecting her third baby"। Mirror। সংগ্রহের তারিখ ২ নভেম্বর ২০১৭।  উদ্ধৃতি ত্রুটি: <ref> ট্যাগ বৈধ নয়; RadioTimesMay2017 নামের সূত্রটির জন্য কোন লেখা প্রদান করা হয়নি McNary, Dave (৪ এপ্রিল ২০১৭)। "Tobin Bell, Noah Jupe to Star in 'My Pretty Pony,' Based on Stephen King Story"। Variety। সংগ্রহের তারিখ ২ নভেম্বর ২০১৭।  উদ্ধৃতি ত্রুটি: <ref> ট্যাগ বৈধ নয়; JupeSuburbicon নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; JupeWonder নামের সূত্রটির জন্য কোন লেখা প্রদান করা হয়নি Kit, Borys (১৫ আগস্ট ২০১৭)। "John Krasinski's 'A Quiet Place' Adds 'Suburbicon' Actor (Exclusive)"। The Hollywood Reporter। সংগ্রহের তারিখ ২ নভেম্বর ২০১৭।  Cline, Rich (১৯ ডিসেম্বর ২০১৭)। "THREE BILLBOARDS LEADS NOMINEES FOR CRITICS' CIRCLE FILM AWARDS"। criticscircle.org.uk। সংগ্রহের তারিখ ২০ ডিসেম্বর ২০১৭।  ইন্টারনেট মুভি ডেটাবেজে নোয়াহ জুপ (ইংরেজি)
জন হল্ট

জন কেনেথ কনস্ট্যান্টাইন হল্ট (ইংরেজি: John Holt; জন্ম: ১২ আগস্ট, ১৯২৩ - মৃত্যু: ৩ জুন, ১৯৯৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৫৯ সময়কালে ওয়েস্ট ইন্ডিজের পক্ষে ১৭ টেস্টে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে জ্যামাইকার প্রতিনিধিত্ব করেছেন জে. কে. হল্ট জুনিয়র নামে পরিচিত জন হল্ট। দলে তিনি মূলতঃ ব্যাটসম্যান হিসেবে খেলতেন। ১৯৪৬ থেকে ১৯৬১-৬২ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেটে অংশগ্রহণ করেছেন জন হল্ট। ১৯৪৭-৪৮ মৌসুমে ব্রিটিশ গায়ানার বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৭২ রান তুলেন তিনি। ১৯৪৯-৫০ মৌসুমে কমনওয়েলথ একাদশের সদস্যরূপে ভারত, পাকিস্তান ও সিলন গমন করেন। এ সময়ে ৩৯.৯০ গড়ে ৮৩৮ রান তুলেন ও পাকিস্তানের বিপক্ষে ১৬২ রানের মনোজ্ঞ ইনিংস খেলেছিলেন। ১৯৫০ ও ১৯৫১ সালের ইংরেজ গ্রীষ্মকালে ল্যাঙ্কাশায়ার লীগে হ্যাসলিংডেনের পক্ষে খেলেছেন। ১৯৫৩-৫৪ মৌসুমে এমসিসি দল জ্যামাইকা সফরে আসে। সফরকারী দলের বিপক্ষে ১৫২ রান তুলেন। এর কয়েকদিন পর ইংল্যান্ডের বিপক্ষে টেস্ট অভিষেক হয় তার। প্রথম ইনিংসে তিন নম্বরে ব্যাটিংয়ে নামেন ও ৫৪ রান সংগ্রহ করেন তিনি। পাঁচ টেস্টের ঐ সিরিজে ৫৪.০০ গড়ে ৪৩২ রান করেছিলেন জন হল্ট। তন্মধ্যে দ্বিতীয় টেস্টে প্রথমবারের মতো ব্যাটিং উদ্বোধনে নেমে ১৬৬ রান করেছিলেন যা তার খেলোয়াড়ী জীবনের সর্বোচ্চ ছিল। ১৯৫৪-৫৫ মৌসুমে অস্ট্রেলিয়ার বিপক্ষে পাঁচ টেস্টের সিরিজে অংশ নিলেও তুলনামূলকভাবে কম সফলতা পান। ২৫.১০ গড়ে ২৫১ রান তুলতে পেরেছিলেন। এরপর দলের বাইরে অবস্থান করেন। তবে, ১৯৫৮-৫৯ মৌসুমে জেরি আলেকজান্ডারের নেতৃত্বাধীন ওয়েস্ট ইন্ডিজ দলের সদস্যরূপে মনোনীত হন ও দলের সহঃ অধিনায়কের দায়িত্বে থেকে ভারত ও পাকিস্তান গমন করেন। সফরের সবগুলো খেলাতেই সাবলীলভাবে অংশগ্রহণ ছিল তার। তিন সেঞ্চুরি সহযোগে ৪৩.৫২ গড়ে ১০০১ রান তুলেন। ভারতে পাঁচ টেস্টের সবকটিতেই অংশ নিয়ে ৪৯.০০ গড়ে ৩৪৩ রান তুলেন। তন্মধ্যে পঞ্চম টেস্টে ১২৩ রান তুলেছিলেন। কিন্তু পাকিস্তানে খেলায় ছন্দ হারিয়ে ফেলেন। প্রথম দুই টেস্টে মাত্র ৪০ রান তুলেন যাতে পাকিস্তান দল সফরকারীদের বিপক্ষে জয় তুলে নেয়। ফলশ্রুতিতে রবিন বাইনো তার স্থলাভিষিক্ত হন। লেসলি হিল্টনকে ফাঁসীকাষ্ঠে ঝোলানোর পূর্বদিন বার্বাডোসে ওয়েস্ট ইন্ডিজ-অস্ট্রেলিয়ার মধ্যকার টেস্ট খেলা চলছিল। জ্যামাইকান খেলোয়াড় হিসেবে জে.কে. হল্ট স্বাগতিক দলে খেলেন। মাঠে তিনি বেশ কয়েকবার ক্যাচ তালুবন্দী করতে পারেননি ও কঠিন সময় পার করছিলেন। এ বিষয়ে ক্রিকেট লেখক ও ধারাভাষ্যকার টনি কোজিয়ার মন্তব্য করেন যে, জঘন্যতার সঙ্কেত দিচ্ছে। দর্শকেরা ব্যানারে ‘হল্টকে ফাসি দাও, হিল্টনকে বাঁচাও’ লেখা প্রদর্শন করে। ১৯৭৬ সালে জ্যামাইকান অর্ডার অব ডিস্টিংকশন পুরস্কারে ভূষিত হন তিনি। তার বাবা যোসেফ হল্ট ১৯২৩ সালে ওয়েস্ট ইন্ডিজের সদস্যরূপে ইংল্যান্ড গমন করেছিলেন। ৩ জুন, ১৯৯৭ তারিখে ৭৪ বছর বয়সে জ্যামাইকার কিংস্টনে জন হল্টের দেহাবসান ঘটে। Cozier 1997। Wisden 1998, p. 1433. রয় মিলার উইলফ্রেড ফার্গুসন ওয়েস্ট ইন্ডিয়ান টেস্ট ক্রিকেটারদের তালিকা ইএসপিএনক্রিকইনফোতে জন হল্ট (ইংরেজি) ক্রিকেটআর্কাইভে জন হল্ট (সদস্যতা প্রয়োজনীয়) (ইংরেজি)